Ռոբերտ Անթելմ

**Ռոբերտ Անթելմ** (; ), ֆրանսիացի գրող։

## Կենսագրություն
Ռոբերտ Անթելմը ծնվել է 1917 թվականի հունվարի 5–ին Ֆրանսիայի Սարտեն քաղաքում։ Փարիզի համալսարանում սովորել է իրավագիտություն, որտեղ ծանոթացել է Մարգերիտ Դոնադիեի հետ (ով հետագայում հայտնի գրող Է դարձել Դյուրաս կեղծանունով)։ 1937-1939 թվականներին ծառայել է բանակում, որից հետո անցել է ակտիվ ծառայության։ 1940 թվականին մոբիլիզացվել է։ 1939 թվականին ամուսնացել է Մարգերիտ Դյուրասի հետ։ 1942 թվականին նրանց երեխան մահացել է ծննդաբերության ժամանակ։ Վիշիի կառավարության օրոք աշխատել է ներքին գործերի նախարարությունում որպես խմբագիր։ 1943 թվականին կնոջ հետ միացել է դիմադրության խմբին՝ Ֆրանսուա Միտտերանի գլխավորությամբ։ 1944 թվականի հուլիսի 1-ին ձերբակալվել է գեստապոն։ Բանտարկվել է Բուխենվալդ, Գանդերսհայմ, Դախաու համակենտրոնացման ճամբարներում։ Պատերազմի ավարտից հետո Դախաուում նրան կիսամեռ վիճակում պատահաբար հայտնաբերել է իր դիմադրության ընկեր Ֆրանսուա Միտտերանը, ով կազմակերպեց նրա վերադարձը Փարիզ (Այս ժամանակահատվածը հետագայում Դյուրասը նկարագրել է «Ցավ» վեպ-օրագրում, 1985): Երբ Անթելմը ապաքինվում է, 1946 թվականին ամուսինները բաժանվում են, բայց մնում ընկերներ և մի քանի անգամ միասին աշխատում: Անթելմը միանում է Ֆրանսիայի կոմունիստական կուսակցությանը, սակայն 1956 թվականին խորհրդային զորքերի Բուդապեշտ ներխուժման դեմ բողոքելուց հետո հեռացվում է։ 

Պատերազմից հետո Անթելմը աշխատել է տեղահանված, ներկալված փախստականների և հայրենասերների ազգային ֆեդերացիայում։ Այնուհետև, 1951-1981 թվականներին, աշխատել է որպես խմբագիր Գալիմարդում՝ աշխատելով *Encyclopédie de la Pléiade* հանրագիտարանի վրա։ Նա եղել է Ֆրանսիայի կոմունիստական կուսակցության անդամ, սակայն 1953 թվականին դուրս է եկել կուսակցությունից՝ իմանալով Խորհրդային Միությունում աշխատանքային ճամբարների գոյության մասին։ 1961 թվականին նա ստորագրում է «Մանիֆեստ 121»-ը՝ ի պաշտպանություն Ալժիրի անկախության, Ալժիրի պատերազմի ժամանակ։ Մասնակցել է 1968 թվականի մայիսին տեղի ունեցած բողոքի շարժմանը: Համագործակցել է Սարտրի «Տան մոդեռն» ամսագրի հետ։ 

1983 թվականին կաթվածահար է եղել։ Մահացել է 1990 թվականի հոկտեմբերի 26-ին Փարիզի հաշմանդամների հիվանդանոցում:

## Աշխատանքներ
Անթելմի հիմնական և, փաստորեն, միակ գիրքը «Մարդկային ցեղը» համակենտրոնացման ճամբարի մասին ինքնակենսագրական վեպ է (1947)։ Այն լույս է տեսել նույն թվականին, Ինչ Պրիմո Լևիի «Արդյո՞ք դա մարդ է» գիրքը։ Երկու գրքերն էլ մարդկության համար բացեցին Հոլոքոստի և ճամբարի ծայրահեղ պայմաններում մարդու գոյության թեման: Սկզբում համարյա չընթերցված Անթելմի վեպը հետագայում թարգմանվել է եվրոպական շատ լեզուներով՝ առաջացնելով մեծ աղմուկ։ Ի թիվս այլոց, նրա մասին գրել են՝ Մորիս Բլանշոն, Էդգար Մորենը, Ժորժ Պերեկը և Սառա Քոֆմանը։

## Ստեղծագործություններ
* L’Espèce humaine. Paris: Robert Marin, 1947
* Textes inédits. Paris: Gallimard, 1996
* Vengeance? Tours: Farrago, 2005

## Պատկերասրահ

Robert Antelme Buchenwald Arolsen Archives DocID5436887.jpg|Ռոբերտ Անթելմի գրանցման քարտը որպես Բուխենվալդ նացիստական համակենտրոնացման ճամբարի բանտարկյալ
Paris 13e - Place Robert-Antelme - plaque.jpg|Փարիզի փողոցն անվանվել է Անթելմի անունով
File:Paris 13e - Place Robert-Antelme 2.jpg|Անթելմեի անունով փողոցի ցուցանակ


## Ծանոթագրություններ

## Գրականություն
* *Blanchot M.* L’Entretien infini. — : Gallimard, 1969.
* *Mascolo D.* Autour d’un effort de mémoire: sur une lettre de Robert Antelme. — : M. Nadeau, 1987.
* *Perec G.* Robert Antelme ou la vérité de la littérature/ Perec G. L.G., Une aventure des années soixante. — : Seuil, 1992.
* Le peuple appelé: Textes, témoignages et entretiens/ Claude Bourdet, ed. — : Hazan, 1994.
* *Crowley M.* Robert Antelme: humanity, community, testimony. — Oxford: Legenda, 2003.
* *Lachance J.* La posture testimoniale dans L’espèce humaine de Robert Antelme et La douleur de Marguerite Duras. — Montréal: Université du Québec, 2003.
* *Bident Chr.* Reconnaissances: Antelme, Blanchot, Deleuze. — : Calmann-Lévy, 2003.
* *Marx B.* Triptychon der unmöglichen Rückkehr. Robert Antelme, L’Espèce humaine, Marguerite Duras, La Douleur, Dionys Mascolo. Autour d’un effort de mémoire. Sur une lettre de Robert Antelme // Erinnerte Shoa. Die Literatur der Überlebenden/ Hg. W. Schmitz. — Dresden: Telem, 2003. — pp. 281—302.
* *Bertrand L.* Vers une poétique de l’Espèce humaine de Robert Antelme. — : Harmattan, 2005.
* «Դուրաս Մ.» Ցավ (Օրագիր) / / Արտասահմանյան գրականություն, 2000, № 4․ 
* «Ֆոկին Ս.» Ռոբեր Անթելմ և Վառլամ Շալամով / / Հումանիզմի հայեցակարգը. Ֆրանսիական և ռուսական փորձ: Մ․, 2006.

Կատեգորիա:20-րդ դարի ֆրանսիացի գրողներ
Կատեգորիա:Գրողներ այբբենական կարգով
Կատեգորիա:Հոլոքոստից փրկվածներ
Կատեգորիա:Ֆրանսիայի կոմունիստներ
Կատեգորիա:Ֆրանսիացի գրողներ
Կատեգորիա:Ֆրանսիացի հրապարակախոսներ